પ્રાપ્ત વિગતો મુજબ તેમજ રામજીભાઈ નાથાભા, વેકરીયા રહે. ગિરનાર સોસા. 40 ફૂટ રોડ, રાજકોટની ફરિયાદને ટાંકીને પોલીસે વિગતો આપતા જણાવેલ કે, તેઓના નાનાભાઈ પ્રવિણભાઈ નાથાભાઈ વેકરીયા ઉ.42 તથા તેની પત્ની અને દિકરો તથા દિકરી ધ્રુવા ઉ.15 ચારેય જણા માતાના મઢે દર્શન કરી સેન્ટ્રો કાર નં. જી.જ.3 ઈ એલ 1903 લઈ પરત આવતા હતા.ત્યારે સામત્રા નજીક આવેલ સહયોગ હોટલ પાસે રીલાયન્સ પેટ્રોલ પંપ નજીક માતેલા સાંઢની માફક યમદુત બની આવતા ટ્રેઈલર નં. જી.જે.12 એઝેડ 8433ના ચાલકે ગઈકાલે બપોરના સાડાત્રણ ગ્યે કાર સાતે એકસીડેન્ટ કરતા તેઓના ભાઈ પ્રવિણને ગંભીર પ્રકારની ઈજાઓ થતા મોત થયું હતુ. ભત્રીજી ધ્રુવ તથા ભત્રીજા અને પ્રવિણના પત્નિને ઈજાઓ થતા હોસ્પિટલ ખસેડાયા હતા. માન કુવા પોલીસે ટ્રેઈલરચાલક સામે ફેટલ અકસ્માતનો ગુનો નોંધી પીઆઈ વી.એસ. ચંપાવતે તપાસ હાથ ધરી હતી.